السلام عليكم. هذا اللقاء مع الاستاز محمد شاهين الباحس المتخصص في مجال مقارنة الاديان. سيدنا مرحبا بك ويعني شكرا جزيلا على استضافة ربنا يحفظكم يا رب. الاستاذ ابو المنتصر محمد شاهين تعب. بطاقة تعريفية ولماذا ابو المنتصر ولماذا تعب
بسم الله الرحمن الرحيم. طبعا انا سعيد جدا ان انا معكم واتقابلنا وانا واتشرف ان انا اكون اعرف حضرتك ربنا يحفظك ويبارك فيك ويكثر من امثالك. قصة ابو المنتصر انا اسمي طبعا محمد محمود شاهين. انا عندي
حاليا تمانية وعشرين سنة هيتم تسعة وعشرين قريب مع زوجتي ما بتحبش ان انا اقول ان انا كبير في السن عشان بتقول ان انا بكبرها لكن الواحد حس ان هو بقى كبير يعني. آآ انا متخرج من كلية حاسبات ومعلومات اهتمامي الدعوي او بمقارنة
ما لوش اي علاقة بدراستي الاكاديمية. ابو المنتصر انا ابني اسمه ادم بس انا مسمي او كنيتي والمنتصر من قبل ما يتزوج كان في كان عندي اهتمامات اه بالطوايف مناهج فكرية معاصرة كتيرة مختلفة
من ضمنها الشيعة. فكان من وقت من الاوقات كنت بتفرج على منازرات مستقلة لحوارات ما بين السنة والشيعة. فالشيخ مشهورة بالمنتصر البلوشي ربنا يحفزه ويبارك فيه كان في موقف من المواقف هو طبعا مش اصله عربي هو ازن هو فارسي. مم. فالمنازر الشيعي كان بيقول له انت ايه اللي جايبك انت اصلا مش عربي انت
ما بتمسلش اهل السنة. فاتصل به واحد من السعودية وقال له نحن نفتخر بالشيخ وهو يمثل اهل السنة ونحن نرتضي به. فحبيت الموقف انه شخص يعني الناس مش بتحبه ومش علشان هو عربي ولا لجنس ولا للونه ما بتحبوش غير لانه بيمثل اهل السنة وبيدافع عن الدين وانا اتمنيت
ان انا اكون زي الشيخ ابو المنتصر آآ التاعب ده كان آآ لقب من فترة من فترات حياتي كان كنت متواجد آآ على برنامج الدردشة المعروف اللي اسمه وحوارات ما بين غرف اسلامية وغرف مسيحية. فده كان اسم اصلا لاحد الاخوة موجود. انا كان لي اسم اسمه
الرموش ده كان من ايام الشقاوة بقى والفيديو جيم وبتاع وقصة كده. هم. فالمهم الاخ عرض علي ان انا اخد الاسم سبب وقتها كان فيها الالوان الاسامي ملونة وكل لون له ميزة
فهدان الاسم وانا حبيت الاسم بصراحة انا حسيت ان اسم التاعب ده حاجة من الاتنين يا اما هو بيتعب من اجل المسلمين وده شرف طبعا. يا اما هو بيتعب اللي بيتعبه المسلمين
انا حابب اكون الاتنين يعني بالاسلوب اللي يليق طبعا. الدراسة كانت في كلية الحاسبات لكن الاهتمام بالمجال ده كان سابق للدراسة او مع الدراسة. هو انا بدأت اهتم بالموضوع طبعا آآ بشكل عام كل واحد بيبدأ يلتزم بسبب
واقعة معينة اثرت في حياته غيرت من تفكيره خلته يبتدي يفكر انا انا عايش كده ليه وبعمل ايه وايه هدفي في الحياة. فموقف شخصي حصل لي وبدأت اهتم بالدعوة. وقتها كان
الرايج وقتها الجروبات الياهو وجروبات الايميلات وكان وقتها انت عندك ايميل ما عندكش ايميل والناس بتفرح بالموضوع ده انا كنت صغير في السن حوالي سبعتاشر سنة اول اهتمامي بالدعوة كان في جروبات اليهودي الجروبات البريدية وكنت اعمل جروب بريدي وبتاع
فيما بعد ما موقع الدعوة الاسلامية اللي للاسف ما بقاش موجود دلوقتي لكن ان شاء الله يتم في وقت من الاوقات واحد قال لي طيب تعال ادخل على برنامج ده فيه مسلمين بيكلموا غير مسلمين وتدعوهم ومش عارف مين وتتحاور
معهم وانا فاكر التاريخ كويس اتنين فبراير الفين وخمسة عملت اسم على البال توك ودخلت وده اللي بدأ فعلا يعني بقى في نوع من انواع الشغف والاهتمام الكبير. اول آآ حاجة عملتها ان انا لقيت غرفة مسيحية ودخلت طبعا بيتكلم
في الصبح الخيبانة بتاعة آآ مسرحية عادل امام لابد ان ادخل بها ومش عارف مين والمحلل ده لكن وقتها بقى آآ يعني اتسحبت لغرفة تانية اسلامية وبدأت اهتم اني في حاجة اسمها عقيدة يمكن اهتمامي قبل كده بالدعوة
كانت بمجرد القشور حاجات بسيطة ومجرد اخلاق ومعاملات بسيطة ما كانش عندي تصور لعقيدة وما كانش عندي تصور ايمان وان في ناس ممكن تطعن في العقيدة دي لقيت الموضوع اكبر من كده واعمق من كده من وقتها بدأت اهتم بموضوع
قائد المقارنة ومقارنة الاديان والكلام ده. طيب اه مقارنة الاديان. هذا المصطلح اللي اصبح واسع اصبح عند بعض الناس فضفاض. لو اردنا ان احنا نلخص الفكرة فكرة يعني ايه مقارنة اديان؟ والعبارة الاخرى التي اصبحت تتردد اللي هي حوار
انا بالنسبة لي موضوع مقارنة الاديان ده المقارنة في حد ذاتها يعني اسلوب حياة الانسان بشكل عام في معزم تصرفاته في الدنيا قبل ما بياخد اي قرار غالبا بيختار بيشوف انهي الافضل وانهي الاسوأ لما
تشتري موبايل لما تيجي تشتري كمبيوتر او عربية ده ده مفهومي لمقارنة الاديان. الاديان بشكل عام انها شيء الانسان بيختار ما بين اديان كثيرة مش عايز اقول سلعة لكن هو شيء كل انسان بطبيعة الحال لازم يعتقد
اي اعتقاد او او يعتنق اي دين او يعتقد اي فكرة. والاديان معروضة للكل والمفترض ان كل واحد ده قبل ما يختار دينه يقارن ما بينهم يشوف فين الحق وفين الباطل انهي الافضل وانهي الاصح ويعتنقوا. فمقارنة الاديان
كتعريف بسيط جدا جدا في طبعا بعض الاديان بتتفاوت من مسألة مسلا هو احنا بنؤمن بوجود اله اصلا ولا لا؟ لكن انا بداية طولي كان في مسألة الاسلام والمسيحية فمقارنة الاديان بالنسبة لي في المساحة دي الاسلام والمسيحية كانت فقط ان احنا بنشوف ايه هي العناوين المشتركة ما بينا وما بين المسيحيين
ونبتدي نشوف ايه اوجه الاتفاق وايه اوجه الخلاف. احنا مسلا عندنا عنوان الله ايه ايمانهم هم في الله واحنا ايه ايماننا الرسل والانبياء هم بيؤمنوا بسيدنا ابراهيم واحنا بنؤمن طب ايه اوجه الاتفاق والاختلاف وهكذا؟ وكان دايما مقارنة الاديان بالنسبة لي
يعني وسيلة لبيان ان الاسلام هو افضل الاديان واحسن الاديان. لما بيتم مقارنته باي عقيدة وباي دين اخر. فده مفهومي لمقارنة الاديان طيب حوار الاديان؟ موضوع الحوار والمجادلة والمناقشة يمكن موضوع اكبر وحساس شوية يعني لو واحد
هوايته ان هوا يقرا عن الاديان ويقارن ما بينهم وما بينه وما بين بعض يمكن مش حساس عند الناس اكتر لما تيجي بقى تشوف واحد مسيحي اتكلموا وتحاولوا وهكذا واقع الحال ان في اديان وفي عقائد كبرى في كوكب اللي احنا عايشين عليه ده
ابرزها الاسلام والمسيحية الديانات الهندوسية والبوذية وفي افكار تانية آآ علمانية والحادية وهكذا. كل واحد بطبيعة الحال العقيدة اللي هو عليها او الدين اللي هو معتنقه او الفكر اللي هو بيؤمن به ده بيعتقد ان هو افضل فكر واسلم فكره والا ما كنش
وبالتالي بيحاول يروج له ما بين الناس التانيين. انا بالنسبة لي كان موضوع حوار الاديان ده في وقت من الاوقات كان هدفه ان انا ادعو غير المسلمين عشان يدخلوا الاسلام. وبغض النزر بقى يعني انا بحب
ان الموضوع ده يكون مخفياه جال نتيجة ولا ما جابش ناس اسلمت معظم الناس بتحب انت اسلم معك قد ايه بغض النزر. لكن لقيت مع وقت ان في هدف ممكن يكون زيه واسمى كتير اللي هو الحفاظ على المسلمين
حصانة فكرية بالنسبة لهم وان هم يعتزوا بدينهم ويعرفوا هم ليه مسلمين ويفتخروا به وهكذا. بدأت انا في مرحلة من مراحل ان بدأت اهتم ده اكتر. في البداية كان في نوع من انواع الشغف يعني المناظرات والحوارات ساعات بيبقى فيها شهوة كده ان انا اكلم شخص
واغلبه وانا فحمت فلان وبتاع وتعالى نتنازر وانا قاهر الصليب ومش عارف مين في وقت من الاوقات يمكن ده كان عندي لكن مع الوقت حسيت انه لازم يكون في تصور اسمى واعظم من كده. انا بعتقد
انه آآ لما اقنع المسلمين بموضوع مقارنة الاديان وانه ازاي يعرف ان الاسلام افضل من غيره وهو ليه مختار الاسلام وما هواش مسيحي ولا غيره ده بيعطيه يقين في دينه وبيعتز بدينه في النهاية بيبقى واحد في صفه. يعني بدل ما كنت انا واحد
بحاول احاور المسيحيين بهدف ان هم يعني نحب لهم الخير وان هم يدخلوا اسلام وهكذا. لكن الواحد كان بيحس ان هو غريب. هم واحد وضده كتير. لكن لما تبتدي تهتم اكثر بالمسلمين وتغرس فيهم هذا الجانب
ان الاسلام هو افضل الاديان وان هو الحق وان احنا نحب الناس الخير. وازاي نقدر نقنعهم بادب وبحجة؟ ان الاسلام هو هو الصح والاسلام هو العقيدة او الدين اللي الله عز وجل يقتضاه وهكذا لقيت ان من ورا ده مكسب اكبر بكتير
امم معظم معظم المسلمين للاسف الشديد عندهم زي ما احنا بنقول كده هو اتولد يعني حتى بيجيني على الاسك اسئلة من النمط ده. يعني انا مسلم واتولدت في عيلة مسلمة. وغيري مسيحي اتولد في عيلة مسيحية. وخلاص يعني كل واحد ونصيبه. هم
لكن الواقع لأ ان لازم كل انسان يعرف انا ليه معتنق العقيدة دي وليه معتنق الدين ده واشمعنى انا اخترت ده ومخترتش غير وهكذا. موضوع الحوار باختصار انا كان لي بعض المناظرات مع بعض المسيحيين. لكن آآ
ان الافضل الاهتمام بتعليم المسلمين وتوعيتهم وهكذا. آآ في احيان كثيرة موضوع الجدل مع الاخر ده بياخد جو مش لطيف. بغض النزر بقى انه ممكن يحصل فيها افورة لدرجة انه يتقال بقى فتنة طائفية وكذا. او بغض
النزر ان كل واحد معتنق عقيدة آآ المسألة دي حساسة بالنسبة لاي حد انا ازاي اطلع غلطان هو انت يعني ازكى مني علشان تختار العقيدة الصح حوار الاديان بقى بالنسبة لي آآ
مهتم اكثر بتعليم المسلمين ولو حصل ان انا كلمت واحد آآ على فكرة وعقيدة مخالفة المسألة بتحتاج يعني نفس شديد ان انا احط الهدف انا ليه بكلمه واحط الهدف ده في دماغي؟ هل انا فعلا حابب ان انا اقنعه ولا انا
عايز افحمه بس ولا احرجه قصاد الناس ولا للاسف معظم الشباب الجدد اللي بيدخلوا في مجال زي كده ويمكن يمكن انا بدايتي كانت كده يعني دخلت في غرفة مسيحية وبعدين ايه ده ولاد اللزين دول بيتضايقوا في ديني وانا لازم ارد لهم
مستعصعين ومش عارف لكن الاهداف البسيطة الشبابية المراهقة دي لا مع الوقت تبتدي تفكر الموضوع لزلك لما نتكلم عن عن دراسة مقارنة الاديان والتخصص في المجال اعتقد ان البداية تكون من دراسة العقيدة الاسلامية
هو معظم الناس بيسألوني هو الافضل ان انا اسيبني من مقارنة الاديان ده دلوقتي واتعلم علوم شرعية انا بعتقد ان المفترض ان احنا لو يعني بعض الناس بيقول لك انت ما لك بدين غيرك اصلا وانت انت ليه تدرسه وليه شاري الكتب ومش عارف مين والكلام ده. الواقع
ان اه المفروض الانسان يدرس عقيدته الاول لكن هي الفكرة اصلا ان احنا كدين انا بعتقد ان دينا الاسلامي ده بداية نشأته اصلا كانت في وسط مجتمع مليء بالافكار المختلفة والعقائد المختلفة. وكان فيه كفار قريش وكان فيه نصارى نجران وكان فيه يهود. وكان فيه فرس والقرآن
الكريم بيذكر اليهود والنصارى والمجوس والذين اشركوا والصبيين يعني الدين ده اصلا نشأ في بيئة فيها اصلا مقارنة اديان وده اسلوب اصلا موجود في القرآن والقرآن بيتكلم عن اديان الاخرين. لكن للاسف احنا من الناحية الشرعية اللي هم بيسموها بقى الدرس العقدي وكده. احنا للاسف
للاسف في دروسنا الشرعية احنا بنهمل الجانب ده. المفترض انا بعتقد ان مفترض لو انا هدرس عقيدتي وما ليش دعوة بالاخرين. اول حاجة المفروض ابدأها وانا ليه بعتقد بوجود الله اصلا
معظم الناس في دروس العقيدة اصلا ما بتهتمش بالجانب ده. بتاخد وجود الله دي مسلمة او لو اتكلمت عليه مش بتتكلم على المستوى. اللي انا فعلا مقتنع بدولة وحد كلمني انت ليه مؤمن بوجود الله اقدر اقنعه؟ المفترض ان ده احنا ندرسه من غير ما يبقى في بالي
يا الحاد وشبهات وبتاع ده ادرسه من ناحية عقائدية شرعية صرف. لما اجي ادرس توحيد المفروض لوحدي ادخل على مسألة ان النصارى عندهم انحرافات. سورة الاخلاص وقدرها في القرآن وعليها احاديس كثيرة جدا في فضلها. ده اصلا
الصورة دي بتتكلم على عقائد مين في الاساس وبتنتقد عقائد مين في الاساس وبتبين بطلانها. دي بتتناول الثالوث بشكل واضح عقيدة النصارى فلو احنا هنقول اه يا جماعة ودي مسألة يعني تكتيك كده كنت بتخزه سيبك من موضوع حوار اسلام مسيحي. يا جماعة احنا ما لناش دعوة
المسيحية احنا تعال ندرس عقيدة اسلامية. اشرح لي سورة الاخلاص. مم. ومن سورة الاخلاص لكن ليه الحساسية المفرطة ليه الحساسية المفرطة دي ان انا اقول انا هتكلم عن المسيحية واقول القرآن بيتناول عقائد الاخرين. آآ المفترض ان لو انا هدرس عقيدة بس
نفسي بجيب سيرة النصارى هلاقي نفسي بجيب سيرة اليهود هلاقي نفسي بجيب سيرة كفار قريش وهكذا. وبدرس هم ليه عقائدهم غلط؟ وليه القرآن قال ان عقيدهم غلط وليه احنا عقيدتنا صح؟ وانا بعتقد ان ده شيء المفروض يتم تفعيله. انا كزا مرة حد يقول لي جمعية شرعية
او مركز اعداد دعاة دايما بحاول اشجع فيهم النقطة دي. اهتموا بده من واقع فقط تفاسيرنا. يعني كان فيه بحث في مرة من المرات كان الانبا بيسوي واحد من كبار قادة الكنيسة كان جاب سيرة القرآن وكذا في مؤتمر من مؤتمراته فانا والاخ
معاذ عليان اتفقنا احنا هنكتب رد عليه فمن ضمن الردود فكرة هو بيقول احنا آآ عقائدنا ما فيش ما بينا وما بين بعض خلاف عقائدي ودي بس اية واحدة في القرآن لقد كفر الذين قالوا ان الله
مصطفى ابن مريم وبعدين قال الله اعلم الاية دي اصلا آآ من القرآن ولا لأ ولا سيدنا عثمان قال شبهة يعني. مم. فانا وقتها بدأت اجيب الايات القرآنية اللي بتتكلم عن عقائد النصارى وبتبين موقفها فاكتشفت ان بمجرد ان انت تدرس الايات القرآنية
وتدرس تفاسير اهل العلم من اول القرطبي لغاية التفاسير المعاصرة. هتلاقي ان علماء المسلمين تناولوا هذه العقائد بينوا اوجه بطلانها فقط من داخل اطار والاحاديث النبوية. لكن احنا للاسف آآ
يعني حتى الجانب ده اهملناه كثيرا جدا. خصوصا في موضوع المسيحية ده والتاتش انت ما لك بالمسيحين؟ لو الواحد قرأ المصحف وعمل حصر بقد ايه ايات بتتكلم عن اليهود وقد ايه ايات بتتكلم عن النصارى وعن المسيح وعن مريم عليهم افضل الصلاة والسلام
ده جزء ضخم جدا من القرآن. ازاي احنا بنتجاهل كل ده لا ما ما يحصلش حوار او ما نتعلمش مقارنة او خليني في ديني وما لكش دعوة بدين غيري احنا دينا تفاعل
بيتعرض لاديان الاخرين بسبب الاصلاح وبسبب اه نشر الخير وبسبب نشر الحق وارادة الهداية للاخرين. هم. لكن للاسف فكرة لأ انت خليك في نفسك ما لكش دعوة بغيرك دي فكرة مش اصيلة في حتى من الناحية الشرعية لو لو الناس بتعتقد ان مقارنة الاديان دي حاجة بعيدة عن اه واقع الدين
ونصوص القرآن والسنة طيب لو اردنا ان احنا نضع خريطة مختصرة لدراسة مقارنة الاديان. او السؤال في البداية مين اللي يصلح انه يسلك هزا الطريق هو انا بعتقد ان المفترض ان يكون عند كل المسلمين قدر ادنى من المعرفة بموضوع
المقارنة ده لان الواقع ان معظم الناس بقت بتحصل ما بينها وما بين الافكار الاخرى مواجهة. هم. سواء في اعلام في المدرسة في اي يعني خمسين الف واحد. ده رقم مبالغ يعني بغض النزر. هم. انا زميلي في المدرسة مسيحي وبنتكلم مع بعض
انا زميلي في المدرسة ما لوش دين او مش مكبر دماغه لا ديني. انا زميلي في الشغل الناس بتتقابل مع بعض والناس بتتكلم مع بعض والناس على التليفزيون بتسمع برامج ولو بقى سيبك انت من النايل سات بتاعنا رغم انه فيه ما شاء الله كل حاجة وبدح يفتح قنوات
اوروبية يعني خلاص والانترنت والفيسبوك الناس بتتلاقى مع بعض وبتتكلم مع بعض والافكار بتختلط وبعدين الناس وانت ليه معتنق ده وده صح وده غلط وهكزا. فلازم كل مسلم يكون عنده حد ادنى مني انا
مسلم ومش اي حاجة تانية. انا بعتقد ان ان المستوى ده ممكن يتحقق بمجرد انه هو عارف لو البراهين على صحة ديانته بغض النظر عن نقد الديانات الاخرى. يعني انا لي مؤمن القرآن موحى به من الله وليه ان هو معصوم وما اتحركش. انا ليه
النبي محمد رسول من عند الله وان كلامه وحي وهكذا. انا ليه بقدر اثق في كتب السنة مثلا وهكذا؟ بغض النظر بقى ان انا اقول اه ده الكتاب المقدس فيه كزا ومخطوطاته مش مهم ده يمكن مستوى اعلى شوية. مم. المستوى الاولاني ده انا بعتقد ان هو لازم لكل
لازم يكون حد اه كل المسلمين عندهم حد ادنى باصول تلاتة لي انا مؤمن بوجود الله ليه القرآن وحي ومحفوظ؟ ليه النبي اه ورسول من عند الله وسنته اقدر اثق فيها. المستوى التاني بقى بيبقى الناس اللي هم بيحصل معهم بقى حوارات
نقاشات ويبتدي حد يقول له لأ ده انت عندك مشكلة في دينك لكن انا ديني فيه كزا. هم. ده بيبقى محتاج انه يطلع بقى على على دين الاخرين بنوع من انواع المعرفة المتخصصة. يعني ما بقاش ينفع بقى ان انا ايه اتكلم من غير
محددة رئيسية. اجي اتكلم القرآن فيه كزا وبتكلم عنه بشكل اكثر تخصصا. واقول له انا مش مؤمن بان الكتاب المقدس يصلح انه اتبعه واتعبد الله على اساسه بسبب كزا كزا. ويبقى عنده معرفة صحيحة وفاهم هو بيتكلم عن ايه
المستوى ده آآ اللي هو المستوى التاني بيبتدي لما يحصل فعلا آآ نقاش وتبادل افكار ومجادلة. من اول المستوى التاني ده بقى فيه مستويات كتيرة. هم لغاية ما انا لا ابقى لو ابقى عايز ابقى متخصص بقى وامام جدل في هذا الباب واناقش كبار المنظرين في او قساوسة
او رهبان او او ايا كان او كبار منظري الالحاد. مم. ده بقى بيبتدي ادرس بعمق اكثر وتفاصيل اكثر وهكذا. لكن انا شخصيا بعتقد يا ريت لو المسلمين يلتزموا باقل مستوى ان هو يدوبك يفهم العقيدة الاسلامية
او بادلتها وكذا ويدوبك يكون معرفته بالعقائد الاخرى من خلال الايات القرآنية اللي بتذكرها. وده كافي اللي غالبية وعامة المسلمين. لكن اي شخص تاني بيبتدي حد يشككه ويقول له لا ده افكارك غلط وانا افكاري اللي صح. لازم
انه يعرف ليه افكار الاخر ده غلط وليه انا وليه انا رافضه؟ مع بقى مستوى الجدل والنقاش يبتدي يرتقي في العلم ويدرس اكتر. طيب واحد عادي آآ ما لوش اي علاقة باي حاجة. كيف يتصرف سمع شبهة من حد كلمه حد
الكلام ده كيف يكون التصرف للاشخاص العاديين؟ هو الموضوع الشبهات اللي ناس ما عندهمش خلفية علمية دي مسألة شائكة شوية. انا نصيحتي ان انا ما اتكلمش في اللي انا ما اعرفش فيه وخلاص
ابسط شيء ان واحد جه يكلمني وواحد شككني آآ المفترض ان المسلم زي ما بعض المؤلفين آآ اخوة مهتمين يعني بالردود على الشبهات ما يكونش عنده قابلية التشكيك. يعني ايه المشكلة اما واحد مسيحي كلمني او واحد ملحد بس مش بمجرد ما قال لي شبهة
مجرد ما قال لي كلمة خلاص هتهز وهتزلزل وهشك في ديني وهيبقى عندي قابلية ان انا ارتد او اتنصر او ابقى ملحد او ابقى لا دنيا وكزا. مم. لا خلاص انت ماشي آآ انا باعتقد افضل شيء
انا اوقف الحوار ما ادخلش نفسي في موضوع انا مش قده آآ اطلب منه لو سمحت آآ انا مش متخصص في الموضوع ده ولو انت عاوز تناقش شف لك حد متخصص تناقشه وانا راجل على قد حالي وبتعلم
مش هقدر ان انا اتناقش معك او كذا. في بعض الناس بتوقع نفسها في مشاكل. يا شيخ والله انا بحاول زميلي في الشغل ولا انا هناظر فلان انت تعرف ايه يا حبيبي عشان تعمل كده؟ ما تحملش نفسك فوق طاقتك وما تمثلش دينك وانت مش قد
بهذا التمثيل وبالتالي القاعدة اللي بيتكلم فيها دائما ان العجز عن رد الشوهة معناه انك انت صحيح المسلم يكون عنده قناعة لان انا عندي ضعف معرفي ولو فيه شبهة الشبهة دي اكيد لها اجابة. والواقع ان من مئات السنين والاجابات موجودة في
اه واحنا عمالين نطور في طرق عرض الاجابات وهكذا. لكن انا مش عارف الاجابة دي بتصرف ازاي اقول له انا ما اعرفش. لو في محاولات ان لا ده راجل قاصد يشككني او
قاصد يزعزع عقيدته لأ انا يكون عندي الشجاعة والقوة ان انا اقول له لأ ما تكلمنيش وايه المشكلة يعني؟ لو احنا في شغل خلينا في شغلنا ما تكلمنيش في مسائل خارجة عن الشغل. لو احنا في دراسة خلي حدود كلامنا في في الزمالة ودراستنا
ما فيهاش اي حاجة. عايز تتناقش شف حد متخصص طيب الشبهة دي بقى اثرت في او انا فعلا عايز ادور لها على اجابة. اه الموضوع ده بقى لازم اشوف حد يساعدني
يا اما انا حدور على النت على مواقع كثيرة انا بعتقد ان موقع زي منتدى التوحيد زي منتدى ابن مريم زي منتدى حراس العقيدة زي موقع الاسلام سؤال وجواب زي مواقع كتير احاول ادور بعض الناس للاسف يعني ما بتهتمش
بالدين قد اهتمامها بحاجات تانية كتير. هم. فممكن يكبر شبهة مع شبهة مع الوقت تبتدي تأثر لكن لا المفروض اهتم. فيه فعلا سؤال وانا شايف ان ده منطقي. طب ايه الاجابة؟ افضل ادور لغاية ما الاقي اجابة. اشوف ناس على الفيسبوك اسأل شيخ الجامع اسأل
اروح دار افتى اروح يعني افضل ادور لغاية ما الاقي. آآ طبعا يعني هي الفكرة ان آآ انا اتمنى لو كل واحد واحد مسلم يبقى عنده قدر معين انه يبقى طالب علم ويقدر مسلا يدخل على المكتبة الاسلامية الشاملة او يدخل على موقع مسلا المكتبة الوقفية او مكتبة
المقتدين لمقارنة الاديان ويدور على الكتب اللي بتتكلم في العناوين دي ويبتدي يقرا فيها. او انه يشوف على اليوتيوب مين المتخصصين من المسلمين اللي بيتكلموا في المواضيع دي ويسمع لهم وهكذا. او يشوف على الفيسبوك او على موقع اصل. آآ لغاية بقى ما ربنا يعتره في واحد وآآ
يعلمه ازاي يمشي بقى في طريق ويعني هزا الدين يستحق ان احنا نتعب هو بصراحة في ناس كتير ما يعني شايفة ان آآ دراستي شغلي هي الاحق في ان انا اتعب. الواحد ما بيحسش ودي من ضمن اهمية مقارنة الاديان. الواحد ما بيحسش
الدين وبغلاوته وانه افضل من غيره غير لما يعني لما يدوق القسوة. ده كان في مسال انا كنت بكرره انا كنت عايش بره مصر لما جيت مصر خالي قال لي تعال ناكل شاورما. مم. فكلت الشاورما اول شاورما كلتها دي كانت بايظة وقلت هي جنس الشاورما دي كلها وحشة. مم
ولما جيت في مرة تانية بعديها بسنين خمس ست سنين على الاقل فضلت مقاطع الشغلانة دي وبعدين اكلت مرة تانية لأ لقيت حلو. مم. يبقى في في الشاورما دي حلو ووحش
برضو الانسان ما بيعرفش ان في جنس الدين ده فيه حلو وفيه وحش. هم. غير لما يشوف الحلو الوحش. والرواية المشهورة لجعفر بن ابي طالب لما وقف امام النجاشي قال له انت ليه يعني على الدين ده؟ وما انتش في ديني النصرانية وسبت دين قومك الوثنية. قدر يقول
لأ ده احنا كنا على كزا عنده معرفة بان الدين ده فيه حاجات وحشة والنبي محمد صلى الله عليه وسلم دعانا بكزا وده نغير حياتنا وخلاه للافضل واللي الاحسن. آآ الروايات المشهورة اللي بيقولنا ان لا يعرف الاسلام من لا يعرف الجاهلية. كل دي حاجات معاني
فيها فكرة مقارنة الاديان. فان الانسان فعلا يبتدي يحس بان دي له قيمة لما يبتدي يتعلمه ويتعرف عليه وخصوصا انه يعرف ده غيره مش مستمتع بالنعم اللي احنا عايشينها. طيب لو تكلمنا عن العاملين في هزا المجال
خاصين في هزا المجال والانتاج الاسلامي بشكل عام في هزا المجال. طبعا احنا قبل التصوير حضرتك حكيت مرار عن عن الواقع الحالي. لكن يعني ربما نوجزهم فيه. هو انا مؤخرا كنت بشتغل في بحث في موضوع الايمان والالحاد
فلما بدأت اشتغل في البحث ده وجدت ان الموضوع اكبر بكتير في موضوع الحوار الاسلامي المسيحي كان الموضوع فيه بعض المسلمات ما بنتكلمش فيها زي وجود الله اصلا و زي فكرة ايه؟ النبوات واللي ربنا بيبعس انبياء ورسله وبينزل كتبه والشريعة ولازم نتبع الوحي والاوامر والنواهي والكلام ده. لما
بدأت اتكلم في موضوع للحد ده لاقيت ان المجال اكبر بكتير نبتدي بقى من السؤال الكبير هو ربنا موجود ولا لأ؟ وبعدين نشوف بقى هو ربنا بعث انبياء ورسل ولا لا
لما باجي اتكلم في موضوع الانتاج في موضوع مقارنة الاديان وبقى مقارنة الاديان بالنسبة لي يعني زمان لما حد ييجي يقول لي انت اه متخصص في مقارنة اديان اه ساعات كنت احب اقولها انا متخصص من قارنة اديان المشكلة يعني متخصص مقارنة اديان
لكن الواقع ان كل معرفتي كانت بس اسلام ومسيحية ليه مقارنة اديان انت اختزلت اديان الارض دي في اسلامه صحيح. مع الوقت لما بدأت في فترة من الفترات كان فيه في مصر بهائية فاهتميت بها. كان في احمدية فاهتميت به. وبعدين شيعة واهتميت بها. وبعدين بقى موضوع العلمانية
الليبرالية والالحاد وبدأت تهتم به. فبدأ يبقى كده احنا بدأنا نتكلم في موضوع زيادة مع الوقت بقى موضوع الالحاد ده وبدأنا فيها ده فيه مذهب الوهي وربوبي اه كده الموضوع بقى وسوى
كل ده ما مخلط اديان. فانا بدأت احس اه لما اجي اتكلم على مجهود المسلمين في مقارنة الاديان. انا اقصد كل هذا الباب مش فقط باب حوار الاسلام المسيحي او او مقارنة تنصير او كذا. مقاومة تنصير او كذا
وبرضو لما بحب اقيم مجهود ما بحبش احس ان الامة الاسلامية دي هي فقط الناطقين باللغة العربية انا بتخيل ان احنا احنا ترتيبنا كم في العدد اتباع الاديان على الارض. مم. المفروض رقم اتنين ما كناش هنبقى رقم واحد
في بعض الناس لما بتفصص المسيحية طوائف نبتدي نبقى احنا اه اكتر الواقع ان احنا تأثيرنا في اديان الارض على شكل على مستوى عالمي محناش القوة والتأثير ده. لما تيجي تشوف
منازرات ما بين ائمة افكار تجد آآ ائمة نصارى بيتكلموا غالبا مع ائمة الحال بين المسلمين في الحوار ده مش موجودين. ايوة فيه مجهودات وربنا يبارك فيهم ويكثر من آآ ويكثر من امثالهم
ان هم في النهاية برضه في نطاق اه دعاء افراد وهو على قد بقى ما ربنا يقدره ومجهوده الفردي بيعمل لكن لما تيجي تشوف بقى غير مسلمين خصوصا النصارى ممكن اه الموضوع ابتدى بمجهود فردي او واحد كان فز ودرس وبقى له تلاتين سنة. وبعدين مع الوقت اتكونت حواليه مؤسسة. لكن
شوف مؤسساتهم دلوقتي وصلت لفين وشوف مؤسساتنا احنا بتنتج ايه للاسف الشديد احنا معظم مؤسساتنا مهتمة فقط بنشر الكتاب. في بعض ده باللغة العربية مهتمين فقط بالنشر في الكتاب باللغة الانجليزية فقط بالترجمة
والاعمال اللي بيتم ترجمتها ودي نقطة انا بحب اركز عليها جدا. مم احنا كمسلمين اه قرن واحد وعشرين وفي مستوى النقاش وفي طبيعة النقاش وفي طبيعة المعلومات اللي بتتقال احنا لسة مش على على المستوى. احنا لسة لسة يدوبك بنتعلم علشان آآ نناقشهم في المسائل
اللي هم بيناقشوا فيها ممكن يكون ائمتنا زمان افضل حالا بكثير من اللي احنا عليه وكانوا بمستوى عصرهم هم القادة وهم اللي حركوا الفكر وهكذا هنا احنا حاليا احنا مش مش على المستوى ده
فانا بعتقد ان لازم يكون في مؤسسات اسلامية شايفة الصورة الكبرى دي ايه هي الصورة الكبرى دي انا عايز اقدم وجهة نظر اسلامية عالمية وعايز اقنع بيها الناس على مستوى عالمي. الناس دلوقتي بقى عندها الشجاعة ان هي تقول الالحاد هو افضل حل. والدين ده سبب
واحنا لو كلنا ملحدين كلنا هنبقى حبايب وفكرة الترويج للانسانية بدل التدين والمسيحيين يقولوا لا احنا المسيحية هي الحل واللامحبة واحنا لو بقينا مسيحيين كلنا نحب بعض ونبقى حلوين فين بقى الاسلام في الخطاب العالمي ده للاسف غير موجود الا من دعاة افراد قلائل كل واحد على حسب ما
المؤسسات عندنا للاسف ما عندهاش التصور الكبير بنشر العلم فقط بتهتم بجزء صغير وممكن تنفق عليه اموال طائلة يعني مسلا جامعات او مؤسسات في موضوع ترجمة الكتب وتوزيعها بريديا على الناس ده عمل ممتاز جدا جدا. لكن هو ده بس
فين وجودنا الاعلامي فين وجودنا حتى ككتب على على مستويات مختلفة من القراء كان لي حوار مع الدكتور سامي عامر وانا بتشرف ان لي تواصل معه على موضوع كتاب فمن خلق الله
بقول له يا دكتور ده كتاب قوي جدا ويعني انا كتر خير الدنيا ان انا قدرت افهمه وانا عارف ليه قدرت افهمه انا بذلت مجهودي يعني بغض النظر لكن انا اقصد
المادة ثقيلة طبعا انا ابقى دين الله عز وجل الدكتور سامي ده من الناس اللي يعني حاملين المسألة لكن هو بيعمل في انهي مستوى. في مستوى الباحثين وطلبة العلم. بيألف لهم وهو دايما كان بيقول لي وانا اتمنى ان انا اكون
عند حسن ظنه انت بقى اللي عليك ان انت تبسط وتقلب. ففي بعض الناس للاسف يا اما مهتمة بالمستوى السطحي قوي. هم. يا اما اما مهتمة بالمستوى لكن وبرضو تلاقي واحد في مؤسسة وواحد تاني في مؤسسة تانية وبعدين لما تيجي تشوف فين المؤسسات ودور النشر
انت عندك فلان وفلان وفلان وفلان وفلان وفلان وكل واحد شغال لوحده ما فيش اي تناسق وما فيش اي ترتيب غيره لكن في في النهاية انا بعتقد ان في بشارات ممتازة جدا ان الناس على الاقل
اللي عندها اهتمام لكن احنا نقدر نعمل اللي افضل من كده واللي احسن من كده. لو في يوم من الايام وجدت ان في مؤسسة ضخمة بترعى كبار الباحثين وطلبة العلم المهتمين بالمجالات الفكرية دي. وبدأت تنتج من اول
الفلايرات الصغيرة لغاية كتيبات وكتب اطفال لغاية كتب للعوام. لغاية كتب ودراسات وابحاث متخصصة ده في مجال كتابي مطبوع وعندها اهتمام برضه ان يبقى فيه محاضرات صوتية وندوات على ارض الواقع وفيديوهات بمختلف انواعها فيديوهات قصيرة مقاطع تشويقية ومحاضرات ومناظرات وكزا
وفي مستوى تواصل مع الناس للاسف الشديد من ضمن الحاجات اللي انا بزعل منها الناس بتحاول تدور مسلا على عندي مشكلة فلان آآ اتقال له شوبات طب اروح لمين فين المؤسسات وفين التواصل وفين ان يا جماعة لما يبقى عندك سؤال في الدين تروح لمين تسأله وان لو عندك شبهة او
فنفسي يكون في مؤسسة وتوصل لدرجة الصيت ان هو تبقى مكان معروف ان انا لو عندي مشكلة هقدر اقدر الاقي لو عايز حد اكلمه اقدر الاقي وهكزا مجهودات المسلمين يعني هي السمة الاساسية فيها التشتت. دي السمة الاساسية فيهم. وآآ
عدم وجود الرؤية العالمية الشمولية الكاملة ده غير بقى ان في ناس اصلا تقول لك اللي انت فيه ده كلام فاضي اصلا ما لوش لازمة وانتم بتضيعوا وقتكم. دي قضية تانية يعني مأساة. لكن
لكن اتمنى على الاقل ان المراكز البحثية المختلفة يكون ما بينها وما بين بعض التواصل وتقدر تساعد بعض ونشوف انتم اهتموا بالكتب واحنا نهتم بالفيديوهات واحنا نهتم بكذا وكذا الا ان الواقع ان المؤسسات التنصيرية او الاجنبية سواء انت فاكر
الايدين دول الملحدين دول عاملين شغل على اعلى مستوى. من اول افلام وثائقية ومش عارف ايه. وللاسف الشديد اغلب افلامنا الوثائقية ونشرون للناشيونال جيوغرافيك ابو ظبي بالعربي بيترجم ايه ده شغل من الحدود. الناس شغالة على مستويات عالية
واحنا للاسف مش ولسه ما لسه بنحاول نستعد ان احنا ندرس ونتعلم علشان نقدر بعد كده بالعلم ده نوصله بكزا طريقة تانية او بالتالي الكلام اللي حضرتك بتطرحه ده هي مجموعة افكار
وكان في حوار سابق مع شيخ احمد سامي طرح افكار قريبة المفروض ان الافكار دي يعني نحلم ان في يوم من الايام تتحول الى نتمنى تحقيقها هو ان كل واحد بيكون له رؤية معينة
انا انا بعتقد ان ده فضل من الله ومنة ان انا قدرت اشوف صورة كبيرة. يعني انا في موضوع البحث الاخير ده بغض النظر عن ذكر اسماء لكن انا لما جئت انا انا عائز مثلا ابحث عن اقوى الكتب في مجال ادلة على الادلة العلمية على وجود الله
آآ لقيت ان فلان الفلاني صاحب المؤسسة التنصيرية العملاقة هو الرائد في هذا الباب. واخر فلان الفلاني صاحب مؤسسة اخرى قنصلية رائد في باب تاني واحد متخصص فلسفي وكونيات واحد تاني متخصص في كندا وبعدين شف بقى منزر مؤسساتهم
وشف كم المادة العلمية المتوفرة. طب وفين بقى فين مجهود المسلمين؟ دايما اقول طيب انا يمكن ما عنديش علم شاوروا لي على المؤسسة اللي فيها المستوى ده من اول كتيبات للاطفال وكتب وكزا كل مستويات المنشورات
وكل مستويات الميديا من اول لقاءات وندوات وبرامج حوارية زي اللي احنا بنعملها كده وآآ آآ منازرات وحوارات خلي بالك المؤسسات دي بتتكلم يعني بتتعامل على تلات مستويات. المستوى الاول نقد الالحاد والمنهج المادي ده علشان تبتدي
فكر في التدين ووجود الله وكزا ومحور آآ ان ليه المسيحية آآ افضل من غيرها والمحور التالت بعض آآ تفاصيل معينة شبهات عن بينهم وبيحاولوا يعالجوها ويردوا عليها هم شايفين ان في التلات حاجات الاساسية دول
هنحول الناس من الالحاد للايمان على ديننا. هل احنا عندنا هذا التصوف؟ انا بعتقد التصور موجود ويعني لما بشوف مسلا كتب مركز تكوين وكتب مركز نماء وتفكر ودلائل وبراهين ومركز الفكر المعاصر ومركز تأصيل وكذا
مراكز موجود وبدأت الاقي نوعية الكتب اللي هي البناء العقدي والبناء اللغوي والبناء الفكري بدأنا اه استوعب الموضوع ده لكن احنا محتاجين نشتغل على ود على يعني رتم اسرع واكبر من كده بكتير. ان لو احنا
اه احنا عايزين نثبت المسلمين على دينهم ويبقى عندهم حصانة فكرية وفي نفس الوقت نعد شباب علشان يكلم غيرهم ويبقوا دعاة وسفراء لدينهم. آآ على فكرة انت غيرك بيعمل ده من زمان. من زمان وشغال والكتب موجودة
موجودة والمناهج موجودة. لو احنا لسه في الاربع خمس سنين اللي فاتت بدأنا نشتغل في الباب ده هم بقى لهم تلاتين سنة. فكرة برنامج صناعة المحاور دي كانت اه ده شيء ممتاز جدا لكن انا لو اقول ان في برامج زي كده عند الاخر والموجودة من زمان
طبعا اه كانت انا كنت من ضمن اللي اشتركوا في صناعة المحاور والحمد لله انك اجتزتها وفخور ان انا اشتركت فيها لكن برضو تحتاج تحسين كبير وتحتاج احترافية اكبر بكتير وتحتاج احنا لسة لغاية النهاردة
من اصعب الاسئلة اللي بتجيلي. يا شيخ قل لي منهج اراء طلع ليه؟ انا يا اما حقول ان المناهج للاسف مش موجودة على المستوى اللي انا اريده. هم يا اما حضطر اشير الى كتب يعني
لسه من يومين نشرت عصير كتاب صندوق دارهم الاسود بتاع مايكل بيهي من اصدارات مركز فكان لي عتاب واتكلمت مع الشيخ آآ عبدالله الشهري وهو اتكلم معي في الفكرة ايه
آآ احنا بنترجم الكتب مسلا في نقد نزرية ضرب. لكن الكتب نفسها اصلا فيها اه اه انتقادات شرعية يعني مش هي التصور طب هو فين الخلل؟ هو فين احنا شغلنا
احنا لا نملك الا ان احنا نترجم. مم. وهنترجم هنترجم بعبدا. يعني صح غلط. مم. يعني ما يبقاش بقى يعني شحات وبتتأمر يعني انت ما عندكش العالم الكيمياء في الكيمياء الحيوية. وجاي يترجم وتعترض
لكن هي الفكرة ايه احنا بدأنا فعلا نشتغل ونترجم بس محتاجين مجهودات اكتر من كده بكتير ومحتاجين آآ رينج من اه من المؤلفات اكتر من كده بكتير يعني لما ببتدي اشوف مسلا لحد المبتدين بتاع هشام عزمي بعدين ميليشيا الالحاد
عبدالله العقيري نوعية يعني نوعية كتاب ميليشيا الالحاد ده نوعية كتاب آآ مميز جدا ما شفتش زي اه لحد المبتدئين المستوى بالتبسيط والسهل والحلو. وبعدين تبتدي بقى توصل لغاية بقى احنا محتاجين
حاجة زي كده لسه لسه ناقص كتير لسه ناقص كتير سواء احنا حنترجم او حنألف او كذا. لسه لسه طيبة فيه ان شاء الله خير في سبيل تشخيص المرض. في نظر حضرتك ما هي العوائق
وراء الصورة المسالية اللي المشكلة مشكلة وعي ان انت تدرك اصلا في مشكلة للاسف الشديد احنا تم اه تغربنا عن دينا بشكل كبير جدا. لما بتيجي انت ابرز مثال انا كانت بالنسبة لي ظاهرة تستحق الدراسة
زاهرة البنت اللي كتبت منشور عن المسيحية بمناسبة المسلسل بتاع عادل امام والكلام ده كله فالبنت شايفة ان عادل امام اساء للمسيحية فراحت كتبت منشور لأ احنا يا جماعة مش كده. مم. والمنشور وصل تلاتين الف اا مشاركة شير
تلاتين الف ولا تلاتين الف مشاركة. طبعا الغالبية العظمى من المشاركين دول آآ مسلمين مش مسيحيين. مم وبعدين لقيت بعض الناس بتقول لي طيب انت علق على الموضوع فرحت كاتب انا منشور وخدت بقى يعني ردود الافعال بقى آآ انت مالك انت يا اما انت غلطان انت اصلا مش فاهم مش عارف ايه
هي النقطة هي المشكلة هنا ان احنا ما عندناش وعي بدينا ما عندناش وعي بموقف دينا من الاديان الاخرى. المسألة دي محتاجة عمل من قبل الدعاة كبير جدا للاسف الشديد وبغض النزر عن الزروف ايا كانت يعني انا مش بحب اعلق لكن للاسف احنا
ما بنعملش اللي علينا. احنا ما بنعملش اللي علينا وللاسف كثير من الناس بياخدوا موقف سلبي. يعني ايه؟ يا شيخ ده فلان الفلان الملحد عامل برنامج بينتقد القرآن رد عليه
هتتعلم انت وترد. انا مش هقدر اعمل كل حاجة ولو في اخوة اخرين كثر. يعني كل واحد بيعمل على حسب طب الوقت وحسب ما مجهوده متاح وكذا انت بقى ليه شايف ان كل مهمتك ان يا شيخ الحق ورد عليه؟ ليه انت ما تبدأش تتعلم وليه انت ما تحملش الهم ان انت اللي تكون
او يساعد باي صورة مش يعني اقل واجب انه يعمل اي فعل ايجابي. هو بيعتقد لا هو بيساند اللي بيفعل بشكل ايجابي ولا هو عاوز يتعلم ويكون هو الفاعل ويساند بشكل ايجابي. هو شايف ان مجرد ان انا ابلغ ده
كافي. طيب احنا امام امام رؤيتين. الرؤية الاولى بتقول انتم ليه انتم بتدعوا لدينكم؟ بتدعوا للاسلام؟ ليه زعلانين من الافكار الاخرى اللي بتبشر وغيرها. الرؤية السانية انتم ليه اصلا داخلين الخناقة دي؟ احنا كلنا حبايب وكلنا اخوة
ونقاط الاتفاق اوسع والكلام ده هو بالنسبة للرؤية الاولى آآ الفكرة كلها ان الناس ما عندهاش استيعاب بان ما ينفعش احنا كلنا نكون على حق الدين يعني الفلاسفة لما بيتكلموا في الموضوع دوه هم ليه الناس بدأت الواقع الناس بدأت تروج مثل
هزه الافكار فكرة ان احنا ممكن نكون مختلفين وكلنا على حق او كلنا صح او دي مجرد وجهات نزر والله انت شايف كده لكن ما فيش حق مطلق هم ليه ليه بدأت الافكار دي تروج
هم بيعتقدوا ان بترويج مثل هذه الافكار هي هتعم السلام والدنيا يعني آآ هتهدى وكده وفكرة ان الدين وهو سبب الشقاق الواقع الله عز وجل يقول فان امنوا بمثل ما امنتم به
فقد اهتدى. وان وان تولوا فانما هم في شقاق. فسيكفيكهم. فكرة فان فان تولوا فانما هم في شقاق الاية دي بتعطي فكرة ان المفترض ان الاسلام هو اللي بيقوم مقام وجهة النزر العالمية اللي هم عايزين كل
الناس تعتنقها ونبقى حبايب. سواء كانت الانسانية او العلمانية او ايا كان. وهي الفكرة ان احنا ليه في شقاق ان انا بعرض لك الحق وانت اللي مش عايز آآ تقبله. وبترفضه وبتاخد موقف معادي له
وبعدين تقول علشان انا ببلغك الحق واريدك ان انت تدخل فيه. يبقى انا سبب الشقاق لأ انت رفضك قبول الحق. مم. واستمرارك على الغلط اللي انت عليه هو سبب الشقاق الحقيقي. فالناس يعني مش قادرة
اتدرك ان بديهي ان واحد بيقول ان ما فيش اله اصلا ده ما ينفعش يكون رأيه متوافق مع حد بيقول ان فيه اله. وبعدين اللي بيقولوا ان فيه اله ما ينفعش واحد بيقول تلاتة في واحد او واحد في تلاتة
رأيه متوافق مع واحد بيقول وحدانية مطلقة وهكذا. اختلاف العقائد دي. العقائد ما بينها وما بين بعض تناقضات واختلافات. الحل اللي هم بيحاولوا يروجوه ان خلاص كل واحد يعني يبقى على اللي هو عليه وما لكش دعوة بحد وما تجيبش سيرة حد
الواقع اللي لو المراد ان المسلمين بس اللي يلتزموا بكده فهو غير المسلمين ما بيلتزموش بده. هو لو الواقع ان كل واحد واحد يخليه في دينه وما حدش له دعوة بالتاني ده ما بيحصلش بس ده ما بيحصلش. مم. الملحد بيدعو لالحاده ومؤلفات كثيرة بتهاجم
الدين من الملحدين كذلك النصارى بيقولوا ان دينهم هو الصح والاسلام غلط ومعروفة القنوات ومعروفة الكتب ومعروفة فاشمعنا بقى المسلم اللي هيخليه في اسلامه ما لوش دعوة طب ما كل دول عاوزين يغيروا اللي انا عليه علشان ينشروا دينهم
فدي مشكلة كبيرة الواقع ان الناس في النهاية علشان الدنيا دي تتحل ان يكون في نوع من انواع الرقي والادب في التعامل. وما نستغفلش بعض وما نضحكش على بعض يعني يعني احنا ما نضحكش على بعض ونقول دي مجرد وجهات نظر. لأ هي مش مجرد وجهات نظر
ده انا بعتقد ان ده حق مطلق وان ده وحي من الله وهو ده الصح وغيره باطل وتبعيات ان ده حق وده باطل كبيرة جدا بالنسبة لي. المسألة مش تهريب. مم
فبالتالي يا اما يكون عندنا ثقافة الحوار. وان احنا يكون عندنا ادب واخلاقيات الحوار ونتجادل ونتناقش تختلف وفي نفس الوقت يبقى عندنا الثقافة ان خلاص احنا مختلفين وهنفضل مختلفين ولو هنتناقش
يبقى في في مساحات تحكمها الادب والاخلاق لكن ان احنا نقول هنلغي كل ده او نغير ده او او نخلي التصور مخالف عن الحق وعايزيننا نقبل ده ما حدش بيقبل انه يعتنق فكرة هو مؤمن ببطلانه. طيب لعلنا يعني قدمنا سريعا سورة
لفكرة مقارنة الاجيال. المجهودات الشخصية اللي حضرتك يعني متنوعة ما بين صفحة الفيسبوك والاسك وآآ مكتبة المهتدين وقناة الدعوة الانتاج القديم ده والمشاريع المستقبلية ان شاء الله وانا انا في بعض الناس
بتعتقد ان ده شغل استثماري وخرافي. الواقع ان الموضوع ابسط من كده بكتير. وان الواقع ان حتى لو الناس شايفة ان ده مجهود كبير فلأ ده انا مقصر تقصير كبير جدا
كان ممكن يحصل اكتر من كده بكتير لكن هي الناس بس ما بتقدرش يعني الحديث نعمة مغبون فيه مكاتب بين الناس الصحة والفرق. معظم الناس عندها فراغ لكنها مش تقدر تستغلها
بشكل جيد. انا بعتقد ان مفروض كل شخص يعرف الى الحق يسعى الى تبليغه ويسعى الى توصيله للناس وسورة العصر والعصر ان المثنى في خصر الا الذين امنوا وعملوا الصالحات. وتواصوا بالحق وتواصوا بالصبر. تواصوا بالحق ده مهم
باي طريقة وبكل طريقة. اللي تقدر تعمله تعمله. عندك صفحة فيسبوك استغلها عندك مدونة لو ما عندكش اعمل. عندك الحاجات دي بقت متاحة لكل الافراد يعني. سهلة اعمل حساب على الفيسبوك اعمل حساب على تويتر. شف ايه
التواصل الاجتماعي كله واعمله يوتيوب ومدونة اعمله عندك منتديات اعملها. وانشر الحق اللي انت تعرفه بكل طريقة بكل طريقة وفي كل هذه الوسائل انا الشغل القديم كان كان فيه جزء كبير من الوقت ان انا
كانت حوارات وحاجات على البلطوك وكذا وبعدين معظم شغلي بقى منقسم في حاجتين يا اما انا في ناس بتدرس معي باي طريقة وبنزاكر مع بعض. يا اما بحاول اشوف انا ازاي اقدر اوصل اللي انا عرفته ودرسته. وطبعا لازم يكون
في وقت للمزاكرة دايما الانسان بيحتاج يتعلم ويقرا عمر التعليم ده ما بيقف يعني عمر ما هيبقى في وقت ويقول انا خلاص تن وكفاية بقى قراية واحنا نتفرج على حاجات انا
بإذن الله عز وجل مهتم ان آآ مجال اليوتيوب هو المستقبل هو المستقبل اليوتيوب هو المستقبل. الميديا مصورة السهلة دي هي هي اللي هتنتشر وهي منتشرة بالفعل اسهل حاجة ان انت تصور بالموبايل السناب شات ومش عارف ايه والكلام ده وارفع. لكن هي الفكرة كلها ايه؟ ان زي ما هي سهلة عليك وانت متكاسل في نشر
الحق هي سهلة على غيرك في نشر الباطل وبدأنا نشوف فلان الفلان الملحد وفلان الفلان المش عارف مين وقنوات وفيديوهات ومواقع ومش عارف ايه في مشاريع كتير يعني لناس غير مسلمين بيستغلوا
الميديا دي امثل استغلاله انا متوقع ان مستقبليا هحاول ان انا استغل قناة اليوتيوب بشكل افضل من كده. انا اتمنى ان انا الاقي فريق عمل انا معروف ان انا اسافر في القاهرة في مدينة نصر. اتمنى لو في
حد في محيط قريب في موضوع مونتاج الفيديوهات لان صعب ان الواحد يعمل كل حاجة بنفسه. صعب ان انا اصور واعمل الصوت واعمل جوة منتج وارفع خصوصا المونتاج ده بياخد وقت طويل. المعدات تقريبا يعني حاجة بسيطة جدا وتجهز وان شاء الله قريبا نشتري الناقص
لكن انا بعتقد ان هو طبعا الموضوع مكلف لكن الناس ابسط حاجة بالنسبة لها اه ده فيديو ممتاز جزاكم الله خيرا. طب الفيديوهات توقفت ليه توقفت متأخر اكمل تسجيل. طيب حاضر. تسأل انا توقفت ليه؟ ما يسألش. ففي ظروف بتحصل ايه؟ وساعات اه اه حاجة باظت حاجة
ابسط حاجة فبتحتاج خصوصا ان المشكلة الرئيسية لكل اللي بيحاول يدخل مجال الميديا ويربطه بالدين ان انت علشان تعمل حاجة على هوى الجمهور اللي جه المشاهدات بالالاف فتعمل مكسب من اليوتيوب كويس
لا صعب بتضطر تتبزل وتتنزل كتير يا اما انت هتقدم اه مادة هتبقى مخلة وقصيرة يا اما يعني هيخرج عن قالب الجدية ومش عارف يعني فيه صعوبات فيه صعوبات بنواجهها
يمكن قناة البينة الدعوية كانت مثال جيد جدا في الموضوع وصلوا خمسين الف للواقع ان هي حاليا متوقفة في حد سأل وقال هي ليه قناة البينة يا جماعة متوقفة محتاجين حاجة نساعدكم فيها
ناس ما تهتم لكن انا اعتقد ان لو الامر ده تيسر ويكون لكذا فريق علشان يبقى فيه تنوع وعلشان تبقى المادة كثيرة وعلشان تبقى مختلفة وكل دي فيها فائدة. آآ هيحقق مكاسب
كتير. انا بعتقد ان لازم الشغل الدعوي يشتغل على على نقطتين في غاية الاهمية. اول حاجة المستوى الاكاديمي والعلمي والتأصيل والكتب تكون جاهزة. المادة العلمية والبحث والقراءة والدراسة الجزء التاني ان انا اجذب العوام لان هم يهتموا بالعلم. وان انا اوصل لهم اللي انا اتعلمته
الجزء التاني ده مش هييجي غير بحاجات زي الفيسبوك واليوتيوب والفيديوهات والانيميشن والكلام ده. يمكن اه انا شفت مركز اسمه مركز المشكلة ان معظم المراكز دي في حقيقتها انا ما اعرفش عنها حاجة غير انه فاهم؟ ما فيش تواصل ما فيش المركز ده مكانه فين؟ هل اقدر ازوره؟ هل ما فيش حاجة بين اه
مسلا مركز يقين كانت عاملة من مجموعة فيديوهات عن ادلة وجود الله انيميشن ممتازة. توقفت لغاية فيديو رقم اربعتاشر ليه ما كملتش؟ انا اصلا مش عارف ازاي يتواصل معهم عشان لكن انا اقصد ان ايه نوعية الاعمال دي مهمة. زي مسلا فيديوهات مركز الفتح الالحاد وقالوا
الفيديو خمس دقايق ده مهم وفي نفس الوقت برضو مهم ندوات مسجلة فيديو. هم. محاضرات مطولة فيديو وهكذا. فنوعية الفيديوهات دي مهمة جدا. انا بعتقد ان المفروض ان احنا نساهم في ان احنا
نرفع من مستوى الناس ونرتقي بفكرهم ووعيهم في بعض الناس اه يقول لك اه هم الناس بتحب الفيديوهات ام خمس دقايق فنعمل بس فيديوهات خمس دقايق. طب وليه اكذبه في في الفيديوهات يوم خمس دقايق دي
في نفس الوقت اه ابدأ بقى ادي له مادة افضل وارشده لكتب وارشده لابحاث وارشده لفيديوهات اطول دروس فاه زي ما انا قلت انا هتوجه انا طبعا عندي اهتمام بموضوع القراءة ده هيفضل موجود. لان في نفس الوقت انا عايز
اهتم بموضوع اليوتيوب ده بحيس انه يبقى في اه دروس طويلة ويبقى فيه مقاطع صغيرة ويبقى فيه تفاعل مع الناس ويبقى فيه تواصل واتمنى اتمنى ده النجاح لقناتي او لاي
قناة تانية ان توصل لمستوى ان يبقى لها جمهور كبير تعدي مليون مليون ونص بدل قنوات اخرى بتتكلم في مسائل تانية وبتاع وبتوصل سبسكرايب مليون ومليون ونص واكتر. اتمنى ان يبقى فيه قناة دينية. الفكرة مش مجرد لا يبقى فيه تواصل
انا عارف فلان ده اللي بيصور انا ممكن اكتب له في التعليقات ممكن اتواصل معه ممكن ويبقى فيه تفاعل ويبقى فيه آآ فعلا حاجة بتخليني اشعر ان انا قادر اغير في الناس
الله تيسير وان في ثمرة النتيجة بعد هذا اللقاء اشكرك شكرا جزيلا مرة اخرى. جزاكم الله خيرا والسلام عليكم ورحمة الله وبركاته